wannaphong/clean_thaiwikipedia huggingface dataset:
# โทลูอีนไดไอโซไซยาเนต
โทลูอีนไดไอโซไซยาเนต (toluene diisocyanate: TDI) เป็นไดไอโซไซยาเนตที่มีโครงสร้างแบบวงอะโรมาติก ประกอบด้วยไอโซเมอร์สำคัญสองแบบที่เกี่ยวข้องกับประเด็นเชิงเทคนิคได้แก่ 2,4-TDI และ 2,6-TDI ซึ่งการผลิตส่วนใหญ่จะอยู่ในลักษณะของผสม 80% 2,4-TDI และ 20% 2,6-TDI 

TDI เป็นไดไอโซไซยาเนตที่ถูกผลิตขึ้นอย่างสูงในตลาดโลก คือสูงถึง 34.1% ใน พ.ศ. 2543 เป็นอันดับสองรองจากเมทิลีนไดฟีนิลไดไอโซไซยาเนต (MDI)

 การผลิต 
 ไดไนเตรชันของโทลูอีน ได้ผลผลิตเป็นไอโซเมอร์ของไดไนโตรโทลูอีน
 ไฮโดรจีเนชันของไดไนโตรโทลูอีน ได้ผลผลิตเป็นไอโซเมอร์ของโทลูอีนไดอะมีน
 ฟอสจีเนชันของโทลูอีนไดอะมีน ได้ผลผลิตเป็นไอโซเมอร์ของโทลูอีนไดไอโซไซยาเนต

 การนำไปใช้ 
TDI ใช้ในการผลิตโฟมพอลิยูรีเทนชนิดยืดหยุ่นเป็นหลัก (ตัวอย่างการนำไปใช้งานเช่น ฟองน้ำวิทยาศาสตร์ ฟองน้ำในเบาะรถยนต์ เบาะมอเตอร์ไซค์) นอกจากนี้ยังมีการนำ TDI ไปใช้เพื่อผลิตสารเคลือบผิว และอิลาสโตเมอร์ (elastomer)

 ความปลอดภัย 
หากร่างกายได้รับ TDI มากเกินไปจะเกิดผลด้านลบต่อระบบทางเดินหายใจ ซึ่งอาจพัฒนาไปสู่การเป็นโรคหืด ด้วยเหตุนี้จึงจำเป็นต้องมีการควบคุม อย่างเข้มงวด มิให้ผู้ปฏิบัติงาน ได้รับ TDI มากเกินขีดจำกัดในระหว่างการทำงาน อย่างไรก็ดีหากผลของการรับ TDI เข้าสู่ร่างกาย ได้พัฒนาจนแสดงอาการของโรคหืดและผู้ป่วยเกิดความไวต่อไดไอโซไซยาเนต ในกรณีนี้แม้ว่า ความเข้มข้นของ TDI ที่ผู้ป่วยได้รับจะน้อยกว่าขีดจำกัดมาก แต่ก็อาจเพียงพอที่จะกระตุ้นให้เกิดอาการหอบหืด (asthmaic attack) ได้

TDI ในรูป ไอ, ละอองลอย, หรือของเหลวที่กระเด็นเปื้อน อาจก่อให้เกิดความระคาย เคืองต่อดวงตา  นอกจากนี้  TDI ก่อให้เกิดความระคายเคืองต่อผิวหนังในระดับปานกลาง โดยอาจทำให้ผิวหนังเกิดการแพ้หรืออักเสบซึ่งพบได้ไม่บ่อยนัก แม้ว่า TDI จะมีความเป็นพิษต่ำเมื่อเข้าสู่ระบบทางเดินอาหารแต่ความเป็นพิษจะสูงขึ้นเมื่อร่างกายได้รับ TDI เข้าสู่ระบบทางเดินหายใจ อย่างไรก็ดีเมื่อศึกษาถึงผลในระยะยาวของการได้รับ TDI ที่มีต่อสุขภาพของผู้ปฏิบัติงานกลับไม่พบความสัมพันธ์เชิงคลินิกนอกเหนือไปจากการพัฒนาของอาการในระบบทางเดินหายใจ Allport DC, Gilbert DS and Outterside SM (eds) (2003). MDI and TDI: safety, health and the environment: a source book and practical guide. Chichester, Wiley http://eu.wiley.com/WileyCDA/WileyTitle/productCd-0471958123.html

TDI มีความเป็นพิษต่ำต่อสัตว์บกและสัตว์น้ำ โดย TDI จะทำปฏิกิริยากับน้ำเกิดเป็นพอลิยูเรีย (polyureas) ซึ่งอยู่ในรูปของแข็งและมีสมบัติเฉื่อยต่อการเกิดปฏิกิริยา ดังนั้น TDI ที่หกจะเกิดผลกระทบต่อสิ่งแวดล้อมเพียงเล็กน้อย TDI and the environment http://www.polyurethane.org/s_api/sec.asp?CID=815&DID=3428# 

กลุ่มผู้ผลิตหลักของ TDI ต่างก็เป็นสมาชิกของสถาบันไอโซไซยาเนตนานาชาติ (International Isocyanate Institute) ซึ่งมีเป้าหมายในการสนับสนุนการจัดการ MDI และ TDI อย่างปลอดภัยในสถานประกอบการ, ชุมชน และ สิ่งแวดล้อม ข้อมูลเกี่ยวกับการจัดการ, อุปกรณ์ป้องกันร่างกาย, การเฝ้าสังเกต, การขนส่งเคลื่อนย้าย, การเก็บรักษา, การสุ่มตัวอย่างและวิเคราะห์ TDI, การจัดการกับอุบัติเหตุ, สุขภาพ และประเด็นสิ่งแวดล้อมมีการจัดพิมพ์ไว้ TDI Classification and Labelling requirements 
http://www.isopa.org/isopa/uploads/docs/New_TDI_CL%20_requirements10.pdf
# OTC
OTC อาจหมายถึง
 ยาจำหน่ายหน้าเคาน์เตอร์ (over-the-counter drug)
 ตลาดเจรจาต่อรอง (over-the-counter หรือ off-exchange)
 โอเวอร์ซีส์เทเลคอมมิวนิเคชันส์คอมมิชชัน (Overseas Telecommunications Commission) รัฐวิสาหกิจโทรคมนาคมของออสเตรเลีย
 สารเคมี
 ออร์นิทีนทรานส์คาร์บามิลเลส (ornithine transcarbamylase) เอนไซม์ชนิดหนึ่ง
 ออกซิเตตราไซคลีน (oxytetracycline)
# โรงเรียนนายกวัฒนากร วัดอุดมธานี
โรงเรียนนายกวัฒนากร วัดอุดมธานี ตั้งอยู่ที่ 4/396 ถ.อุดมธานี ตำบลนครนายก อำเภอเมืองนครนายก จังหวัดนครนายก เป็นโรงเรียนวัดในพระพุทธศาสนาแห่งแรกของประเทศไทย ก่อตั้งโดย พระเดชพระคุณพระญาณนายก (จัน) เจ้าอาวาสวัดอุดมธานีในขณะนั้น เมื่อปี พ.ศ. 2465 ที่มีพระสงฆ์สอนหนังสือให้กับเด็กผู้ยากไร้โดยไม่เสียค่าใช้จ่ายใด ๆ และรับรองวิทยฐานะโดยกระทรวงศึกษาธิการ เมื่อปี พ.ศ. 2477
# การคลอดทางช่องคลอด
การคลอดทางช่องคลอดหมายถึงการคลอดทารกผ่านทางช่องคลอดของสัตว์เลี้ยงลูกด้วยนม รวมถึงมนุษย์ด้วย เป็นขั้นตอนปกติของการเกิดของสิ่งมีชีวิตที่เลี้ยงลูกด้วยนมทั้งหมด ยกเว้น monotreme ซึ่งอาศัยการวางไข่

การคลอดทางช่องคลอดอาจแบ่งได้เป็น

 การคลอดเองทางช่องคลอด (spontaneous vaginal delivery) หญิงตั้งครรภ์เข้าสู่กระบวนการคลอดโดยไม่อาศัยการเหนี่ยวนำโดยยาหรือหัตถการอื่นๆ การคลอดดำเนินไปตามธรรมชาติโดยไม่มีการใช้เครื่องมือหรือหัตถการเช่น การใช้คีม การใช้ตัวดูดสุญญากาศ หรือการผ่าตัดคลอด
 การคลอดทางช่องคลอดโดยอาศัยการช่วยคลอด (assisted vaginal delivery) หรือการคลอดทางช่องคลอดโดยอาศัยเครื่องมือ (instrumental vaginal delivery) หญิงตั้งครรภ์เข้าสู่กระบวนการคลอด โดยอาจอาศัยหรือไม่อาศัยการชักนำ (induction) หรือเร่งการคลอด (augmentatino) โดยยาหรือหัตถการ และจำเป็นต้องใช้การช่วยคลอดด้วยเครื่องมือหรือหัตถการ เช่น การใช้คีม หรือตัวดูดสุญญากาศ แต่ไม่ใช่การผ่าตัดคลอด
 การคลอดทางช่องคลอดโดยมีการชักนำ (induced vaginal delivery) หญิงตั้งครรภ์ที่ยังไม่เข้าสู่ระยะคลอด ได้รับการชักนำให้เข้าสู่ระยะคลอดโดยยาหรือหัตถการ เช่น การเจาะถุงน้ำคร่ำ (artificial rupture of membrane)
 การคลอดปกติทางช่องคลอด (normal vaginal delivery) หมายถึงการคลอดทางช่องคลอด ไม่ว่าจะอาศัยหรือไม่อาศัยการช่วยหรือหัตถการ ชักนำหรือไม่ชักนำก็ตาม แต่ไม่ได้ใช้การผ่าตัดคลอด ส่วนใหญ่ใช้ในทางสถิติเพื่อแยกจากการผ่าตัดคลอด
# เทศบาลตำบลโนนแดง
เทศบาลตำบลโนนแดง เป็นเทศบาลตำบลแห่งหนึ่ง ตั้งอยู่ในอำเภอโนนแดง จังหวัดนครราชสีมา

 ประวัติ 

 ที่ตั้งและอาณาเขต 
เทศบาลตำบลโนนแดง  ตั้งอยู่ทางทิศเหนือของจังหวัดนครราชสีมาระยะทางห่างจากจังหวัดนครราชสีมาประมาณ  75 กิโลเมตร  มีพื้นที่ทั้งหมด  6  ตารางกิโลเมตร (3,750 ไร่)  

 ลักษณะภูมิประเทศ 
ลักษณะภูมิประเทศโดยทั่วไปของเทศบาลตำบลโนนแดง  มีสภาพพื้นที่เป็นที่ราบ  ไม่มีภูเขา  

 การแบ่งเขตการปกครอง 
หมู่บ้านที่ยู่ในเขตสุขาภิบาลทั้งหมด 8 หมู่บ้าน ได้แก่ 
 หมู่ที่ 1 บ้านโนนแดง 
 หมู่ที่ 3 บ้านเต็งสูง 
 หมู่ที่ 4 บ้านหัวโคก 
 หมู่ที่ 10 บ้านบุตาคง 
 หมู่ที่ 11 บ้านใหม่ศรีประทาน 
 หมู่ที่ 12 บ้านโนนเขว้า 
 หมู่ที่ 13 บ้านหนองโจด 
 หมู่ที่ 15 บ้านตลาดโนนแดง
# ปลากระทุงเหวเมือง
ปลากระทุงเหวเมือง  เป็นปลาน้ำจืดชนิดหนึ่ง มีชื่อวิทยาศาสตร์ว่า Xenentodon canciloides อยู่ในวงศ์ปลากระทุงเหว (Belonidae)

มีรูปร่างเหมือนปลาเข็ม แต่มีขนาดใหญ่กว่ามาก ลำตัวค่อนข้างกลมส่วนท้องแบน ครีบหลังอยู่ตรงข้ามกับครีบก้นและอยู่ใกล้ครีบหาง ครีบท้องมีขนาดเล็กมาก ครีบอกใหญ่และแหลมใช้สำหรับกระโดดพ้นจากผิวน้ำเพื่อหลบหลีกศัตรูและไล่จับอาหาร ครีบหางตัดตรงหรือบาง กระดูกแก้มไม่มีเกล็ด ไม่มีสันแข็งที่คอดหาง จะงอยปากแหลมยาวทั้งปากบนและปากล่าง มีฟันซี่แหลมคมเล็ก ๆ เรียงเป็นแถว 

มีขนาดยาวเต็มที่ประมาณ 40 เซนติเมตร และนับเป็นสิ่งมีชีวิตเพียงชนิดเดียวเท่านั้นที่อยู่ในสกุล  Xenentodon

เป็นปลาที่หากินอยู่บริเวณผิวน้ำ ในแม่น้ำลำคลองทั่วไปหรือแม้กระทั่งส่วนที่เป็นแหล่งน้ำนิ่ง เช่น ท้องร่องสวน นอกจากนี้แล้วยังพบได้ในบริเวณที่เป็นน้ำกร่อยเช่น ปากแม่น้ำที่ติดกับชายทะเลด้วย ตั้งแต่อนุทวีปอินเดียจนถึงเอเชียตะวันออกเฉียงใต้

นิยมเลี้ยงกันเป็นปลาสวยงาม และใช้บริโภคเป็นอาหาร มีการเพาะเลี้ยงกันในบางพื้นที่ และนิยมตกเป็นเกมกีฬา

มีชื่อเรียกอื่น ๆ อีก เช่น "ปลาเข็มแม่น้ำ" เป็นต้นหน้า 92 และ 93 หนังสือสาระน่ารู้ปลาน้ำจืดไทย เล่ม ๒ โดย สมโภชน์ อัคคะทวีวัฒน์ พ.ศ. 2547 ISBN 974-00-8738-8
# รัสแอร์ เที่ยวบินที่ 9605
รัสแอร์ เที่ยวบินที่ 9605 (หรือ รัสไลน์ เที่ยวบินที่ 243) เป็นเที่ยวบินตามกำหนดการของสายการบินรัสแอร์ ซึ่งเป็นบริษัทแม่ของบริการรัสไลน์ ระหว่างท่าอากาศยานนานาชาติโดโมเดโดโว และท่าอากาศยานเปโตรซาวอดสก์ อากาศยานที่ใช้เป็นแบบตูโปเลฟ ตู 134-เอ3 เลขทะเบียน RA-65691 ซึ่งประสบอุบัติเหตุตกขณะกำลังเดินทางเข้าสู่เปโตรซาวอดสก์ไม่นานหลังจาก 23.40 น. ตามเวลาท้องถิ่น (19:40 UTC) ของวันที่ 20 มิถุนายน พ.ศ. 2554 ทำให้มีผู้เสียชีวิต 44 คน และอีกแปดคนได้รับบาดเจ็บ ในจำนวนนี้มีผู้ได้รับบาดเจ็บหนึ่งคนเสียชีวิตจากอาการบาดเจ็บนั้น

 เหตุการณ์ 
อากาศยานลำดังกล่าวได้พุ่งเข้าชนทางหลวง เอ133 ขณะกำลังแล่นเข้าสู่ท่าอากาศยานเปโตรซาวอดสก์ ห่างจากรันเวย์ประมาณ 1,200 เมตร สาเหตุของการตกยังไม่เป็นที่ทราบชัดเจน ถึงแม้ว่าเหตุดังกล่าวจะเกิดขึ้นเมื่อเวลาประมาณเที่ยงคืนตามเวลาท้องถิ่นAir crash in north-west Russia claims 44 lives, RT, 21 June 2011  ซึ่งมีรายงานว่าสภาพอากาศเลวร้าย รวมทั้งหมอกลงจัดRussia plane crash kills 44, pilot error, weather likely to blame, RIAN, 21 June 2011  และอากาศยานปรากฏว่าได้พยายามลงจอดบนทางหลวงก่อนที่จะเกิดเหตุด้วย

ตามข้อมูลของเจ้าหน้าที่ท่าอากาศยาน เครื่องบินลำดังกล่าวกำลังบินออกนอกเส้นทางราว 200 เมตร และเริ่มลดระดับลงมาเร็วกว่าที่ควรอย่างมาก หน่วยควบคุมภาคพื้นดินเปโตรซาวอดสก์ระบุว่า พวกเขาแนะนำให้นักบินลงจอดครั้งที่สองเนื่องจากทัศนวิสัยที่ต่ำและสภาพอากาศที่เลวร้าย นักบินตอบว่าเขาจะพยายามลงจอดในครั้งเดียวและกล่าวว่าเขาสามารถแล่นลงจอดได้Pilot error may have caused Karelia plane crash, RT, 21 June 2011 

โฆษกคณะกรรมการสอบสวนรัสเซีย วลาดีมีร์ มาร์กิน กล่าวว่า สาเหตุที่เป็นไปได้ว่าจะเกิดอุบัติเหตุทั้งหลายนั้นกำลังอยู่ในระหว่างการศึกษา รวมทั้งความผิดพลาดของนักบินUpdate: Plane crash in northwest Russia kills 44, including 8 foreigners, RIAN, 21 June 2011  หัวหน้าหน่วยงานขนส่งทางอากาศของรัสเซียกล่าวว่า เครื่องบินได้ชนต้นสนสูง 15 เมตรก่อนที่จะตก และเสริมว่าไม่มีเพลิงไหม้หรือระเบิดบนเครื่องบินก่อนที่จะตก

ITAR-TASS รายงานว่า เจ้าหน้าที่รักษากฎหมายในพื้นที่กล่าวว่า เครื่องบินอาจประสบปัญหาด้านเครื่องยนต์ขณะกำลังบินสู่ท่าอากาศยาน ซึ่งอาจเป็นไปได้ว่าทำให้นักบินตัดสินใจลงจอดบนทางหลวง ข้อมูลของสำนักงานกระทรวงสถานการณ์ฉุกเฉินในสาธารณรัฐคาเรเลีย อันเป็นสถานที่เกิดเหตุการณ์ขึ้นนั้น การติดต่อทางวิทยุกับเครื่องบินลำดังกล่าวได้ขาดหายไปตั้งแต่ 23.40 น. ตามเวลาท้องถิ่น

 ความสูญเสีย 
บนเครื่องมีผู้โดยสาร 43 คน และลูกเรือ 9 คน รวม 52 คน ในจำนวนนี้เสียชีวิต 45 คน และที่เหลืออีก 7 คนได้รับบาดเจ็บ ในบรรดาผู้รอดชีวิดนี้ มีคนหนึ่งเป็นแอร์โฮสเตส ส่วนลูกเรือคนอื่นทั้งหมดเสียชีวิตYLE TV News, 20:30, 21 June 2011.

+ ผู้เสียชีวิตและได้รับบาดเจ็บแบ่งตามสัญชาติสัญชาติจำนวนเสียชีวิตจำนวนได้รับบาดเจ็บ  รัสเซีย 36 7  รัสเซีย /  อเมริกัน (สองสัญชาติ) 4  ยูเครน 2  เบลารุส 1  ดัตช์ 1  สวีเดน 1 รวม 45 7

มีผู้ได้รับบาดเจ็บคนหนึ่งเสียชีวิตจากอาการบาดเจ็บนั้นเมื่อวันที่ 22 มิถุนายน พ.ศ. 2554"Refined list of passengers and crew members (as of 09:00 MSK 22.06.2011) Тu-134, crash landed in Petrozavodsk." Ministry of Emergency Situations. Retrieved on 22 June 2011.
# วงศ์ปลากระทุงเหว
ปลาเต็กเล้ง หรือ วงศ์ปลาเข็มแม่น้ำ  เป็นวงศ์ปลาในชั้นปลากระดูกแข็งวงศ์หนึ่ง ในวงศ์  Belonidae (/เบ-ลอน-นิ-ดี/)

มีรูปร่างคล้ายปลาในวงศ์ปลาเข็ม (Hemiramphidae) แต่มีขนาดลำตัวใหญ่กว่ามาก ปากแหลมยาวทั้งบนและล่าง และภายในปากมีฟันซี่เล็ก ๆ แหลมคม เกล็ดมีขนาดเล็ก เกล็ดตามแนวเส้นข้างลำตัวมีประมาณ 130–350 แถว ครีบหลังมีก้านครีบแขนงประมาณ 14–23 ก้าน ครีบอกใหญ่แข็งแรง ครีบท้องมีขนาดเล็กมาก

เป็นปลาที่กินเนื้อเป็นอาหาร  โดยไล่ล่าปลาขนาดเล็กกว่ารวมทั้งแมลงและสัตว์น้ำต่าง ๆ กิน นิยมอยู่รวมเป็นฝูง หากินตามผิวน้ำ พบกระจายพันธุ์อยู่ทั่วไปในเขตร้อนและเขตอบอุ่นทั่วโลก ส่วนมากจะพบตามบริเวณชายฝั่งทะเลที่ติดกับปากแม่น้ำ จึงจัดเป็นปลาน้ำกร่อยอีกจำพวกหนึ่ง

แพร่ขยายพันธุ์ด้วยการวางไข่ติดกับวัสดุต่าง ๆ ใต้น้ำ ไข่มักจะมีเส้นใยพันอยู่รอบ ๆ และใช้เวลาประมาณ 6–9 วันถึงจะฟักเป็นตัว นับว่านานกว่าปลาในวงศ์อื่นมาก ลูกปลาในวัยอ่อนส่วนปากจะยังไม่แหลมคมเหมือนปลาวัยโต

เป็นปลาที่สามารถกระโดดจากผิวน้ำได้สูงมาก ขนาดใหญ่ที่สุดพบยาวถึง 120 เซนติเมตร นิยมตกกันเป็นเกมกีฬา โดยมีชื่อเรียกเฉพาะในวงการตกปลาว่า "ปลาเต็กเล้ง" บางชนิดมีการเลี้ยงเป็นปลาสวยงาม เช่น ปลากระทุงเหวเมือง (Xenentodon canciloides)หน้า 91 หนังสือสาระน่ารู้ปลาน้ำจืดไทย เล่ม ๒ โดย สมโภชน์ อัคคะทวีวัฒน์ พ.ศ. 2547 ISBN 974-00-8738-8
# การควบคุมตลาด
ในทางการเงิน การควบคุมตลาดคือการซื้อหุ้น สินค้าโภคภัณฑ์ หรือสินทรัพย์อื่น ๆ ชนิดใดชนิดหนึ่งเพื่อที่จะให้ราคาถูกแทรกแซง ส่วนใหญ่ในศัพท์ทางธุรกิจทั่วไป บริษัทที่ถูกเรียกว่าทำการควบคุมตลาดมักมีส่วนแบ่งตลาดสูงมาก ผู้ควบคุมตลาดคาดหวังว่าจะมีอำนาจควบคุมอุปทานของสินค้ามากเพียงพอที่จะตั้งราคาสินค้านั้น ๆ ได้

การควบคุมตลาดนี้สามารถทำได้โดยกลไกหลายแบบ วิธีที่ตรงที่สุดคือการกว้านซื้อสินค้าเป็นจำนวนมากที่มีอยู่ในตลาดและกักตุนสินค้าไว้ ในกรณีของตลาดซื้อขายล่วงหน้า ผู้ควบคุมตลาดอาจจะซื้อสัญญาซื้อขายล่วงหน้าของสินค้านั้น ๆ จำนวนมากแล้วขายทำกำไรหลังจากราคาเพิ่มสูงขึ้นแล้ว
# โฮร์น
โฮร์น  เป็นเมืองทางตะวันตกของประเทศเนเธอร์แลนด์ ในจังหวัดนอร์ทฮอลแลนด์ ตั้งอยู่บนอ่าวเอเซลเมร์ ห่างจากเมืองอัมสเตอร์ดัมไปทางเหนือ 35 กิโลเมตร ได้รับยกสถานะเป็นเมืองเมื่อปี ค.ศ. 1357 เมืองมีประชากร 70,681 คน (30 พฤศจิกายน ค.ศ. 2010) มีพื้นที่เมือง 52.49 กม² (เป็นพื้นที่น้ำ 32.62 กม²)

เป็นตลาดการเกษตรที่สำคัญ มีประตูเมือง 2 แห่ง สร้างขึ้นในคริสต์ศตวรรษที่ 16 รวมทั้งป้อมปราการ เป็นสถานที่เกิดของวิลเลิม สเคาเติน นักเดินเรือที่อ้อมแหลมฮอร์นในทวีปอเมริกาใต้เป็นคนแรก และตั้งชื่อแหลมตามชื่อของเมืองนี้ อาเบิล ตัสมัน นักสำรวจชาวดัตช์ที่เดินเรือไปพบเกาะแทสเมเนียในทวีปออสเตรเลียก็เกิดเมืองนี้เช่นกัน
# โฮฟด์ดอร์ป
โฮฟด์ดอร์ป (มีความหมายว่าหมู่บ้านใหญ่) เป็นเมืองในนครบาลฮาร์เลมเมอร์เมร์ ในจังหวัดนอร์ทฮอลแลนด์ ในประเทศเนเธอร์แลนด์ ในปี ค.ศ. 2009 มีประชากร 73,000 คน เมืองก่อตั้งเมื่อปี ค.ศ. 1853 หลังจากที่ระบายน้ำออกจากฮาร์เลมเมอร์เมร์แล้ว
# กวินทร์ ธรรมสัจจานันท์
กวินทร์ ธรรมสัจจานันท์ (ชื่อเล่น: ตอง เกิดวันที่ 26 มกราคม พ.ศ. 2533) เป็นอดีตนักฟุตบอลชาวไทยปิดฉาก 17 ปี! "ตอง" กวินทร์ ธรรมสัจจานันท์ ประกาศแขวนถุงมือ โดยเล่นในตำแหน่งผู้รักษาประตู

กวินทร์ ได้มาร่วมทีมกับเอสซีจี เมืองทอง ยูไนเต็ด เมื่อปี พ.ศ. 2551 ซึ่งปีนั้น เมืองทอง ยูไนเต็ดได้เลื่อนชั้นมาเล่นในไทยพรีเมียร์ลีก กวินทร์สามารถแสดงทักษะจนได้เป็นแชมป์ฟุตบอลไทยลีกครั้งแรกของสโมสร      กวินทร์สามารถเล่นตำแหน่งผู้รักษาประตูได้ดีกับสโมสร ทำให้ได้เล่นเป็นผู้รักษาประตูอย่างเต็มตัว

พ.ศ. 2556 ได้เปลี่ยนชื่อจาก "กวิน" มาเป็น "กวินทร์" จากคำแนะนำของพระมหาวุฒิชัย วชิรเมธี ภายหลังจากประสบเคราะห์ได้รับบาดเจ็บอยู่บ่อยครั้งสยามกีฬารายวัน. ปีที่ 29 ฉบับที่ 10436. วันอาทิตย์ที่ 29 กันยายน พ.ศ. 2556. หน้า 1

ในปี พ.ศ. 2557 ได้รับแต่งตั้งจากเกียรติศักดิ์ เสนาเมือง หัวหน้าผู้ฝึกสอนทีมชาติไทย ให้เป็นกัปตันทีมชุดเอเชียนเกมส์ 2014 ที่เมืองอินช็อน ประเทศเกาหลีใต้  รวมถึงเป็นผู้ถือธงชาติไทยนำหน้าคณะนักกีฬาไทยในพิธีเปิดเอเชียนเกมส์ครั้งนั้น และในปลายปีเดียวกัน เขาได้เป็นกัปตันทีมชุดใหญ่ที่คว้าแชมป์เอเอฟเอฟ ซูซูกิ คัพ 2014 แทนที่อดุล หละโสะ ซึ่งบาดเจ็บที่หัวเข่า

กวินทร์ เป็นผู้เล่นชาวไทยคนแรกที่ได้เล่นในเบลเจียนเฟิสต์ดิวิชัน เอ เป็นการลงเล่นให้กับโอฮา เลอร์เวิน พบกับ เซอร์เคิ่ล บรูช เมื่อวันที่ 10 เมษายน พ.ศ. 2564ไทยรัฐ: ประวัติศาสตร์แข้งไทย “กวินทร์” คนแรกลงเล่นลีกสูงสุดเบลเยียม 

กวินทร์ ประกาศแขวนถุงมือ ในวันที่ 17 มิถุนายน พ.ศ.2567 ด้วยวัย 34 ปี โดยนัดสุดท้ายของกวินทร์ คือ นัดชิงชนะเลิศไทยลีกคัพ ระหว่าง บีจี ปทุม ยูไนเต็ด พบกับเมืองทองยูไนเต็ด โดยเกมจบลงด้วยชัยชนะของบีจีปทุมที่ 1–0

 เกียรติยศ 
 สโมสร 
ราชประชา
 ถ้วย ข. : พ.ศ. 2550

เมืองทอง ยูไนเต็ด
 ไทยพรีเมียร์ลีก (4) : 2552, 2553, 2555, 2559
 ถ้วย ก. (1) : 2552
 ไทยลีกคัพ (1) : 2559
 ไทยลีกดิวิชั่น 1 (1) : 2551

 ทีมชาติ 
 เอเชียนเกมส์ 2014 : อันดับ 4
 ฟุตบอลชิงแชมป์แห่งชาติอาเซียน 2014 : ชนะเลิศ
 ฟุตบอลชิงถ้วยพระราชทานคิงส์คัพ ครั้งที่ 43 : รองชนะเลิศ
 ฟุตบอลชิงถ้วยพระราชทานคิงส์คัพ ครั้งที่ 44 : ชนะเลิศ
 ฟุตบอลชิงแชมป์แห่งชาติอาเซียน 2016 : ชนะเลิศ
 ฟุตบอลชิงถ้วยพระราชทานคิงส์คัพ ครั้งที่ 45 : ชนะเลิศ
 ฟุตบอลชิงถ้วยพระราชทานคิงส์คัพ ครั้งที่ 46 : รองชนะเลิศ
 ฟุตบอลชิงแชมป์แห่งชาติอาเซียน 2020 : ชนะเลิศ
 ซีเกมส์ 2021 : รองชนะเลิศ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๓๐, ๙ มกราคม ๒๕๕๘
# ฮาร์เลมเมอร์เมร์
ฮาร์เลมเมอร์เมร์  เป็นเทศบาลในจังหวัดนอร์ทฮอลแลนด์ของประเทศเนเธอร์แลนด์ เป็นที่ลุ่มที่เกิดจากการผันน้ำทะเลออกมาก่อนในคริสต์ศตวรรษที่ 19 ชื่อของเมืองมีความหมายว่า ทะเลสาบแห่งฮาร์เลม 

เมืองสำคัญของฮาร์เลมเมอร์เมร์คือโฮฟด์ดอร์ป มีประชากร 70,030 คน เป็นเมืองที่เติบโตอย่างรวดเร็ว นอกจากนี้ยังมีเมืองนิวเฟนเนปและเมืองบัดฮูเฟอดอร์ปที่ขยายตัวรวดเร็วเช่นกัน ท่าอากาศยานอัมสเตอร์ดัมสคิปโฮล ท่าอากาศยานหลักของประเทศตั้งอยู่ในเขตเทศบาลฮาร์เลมเมอร์เมร์เช่นกัน
# สุรทิน พิมานเมฆินทร์
พันตำรวจโท สุรทิน พิมานเมฆินทร์ (เกิด 19 สิงหาคม พ.ศ. 2494) อดีตสมาชิกสภาผู้แทนราษฎรจังหวัดอุดรธานี 3 สมัย

 ประวัติ 
สุรทิน เกิดวันที่ 19 สิงหาคม พ.ศ. 2494บัญชีแสดงรายการทรัพย์สินและหนี้สินของ พันตำรวจโทสุรทิน พิมายเมฆินทร์ เป็นบุตรของนายทองอินทร์ กับนางบุญชู จบการศึกษารัฐประศาสนศาสตรบัณฑิต จากโรงเรียนนายร้อยตำรวจ

 การทำงาน 
สุรทินเข้ารับราชการตำรวจหลังจากจบการศึกษาจากโรงเรียนนายร้อยตำรวจ ต่อมาได้ลาออกมาทำงานการเมืองและได้รับเลือกตั้งเป็นสมาชิกสภาผู้แทนราษฎรจังหวัดอุดรธานีสังกัดพรรคความหวังใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ต่อมา ทางการประเทศลาวจับกุมและคุมขังในเรือนจำโพนต้อง นครเวียงจันทน์ ประเทศลาว ในข้อหาเป็นจารชนของฝ่ายรัฐบาลไทย เพื่อสอดแนมหาข่าวกรองภายในสาธารณรัฐประชาธิปไตยประชาชนลาว เมื่อวันที่ 29 มีนาคม พ.ศ. 2543 และได้ออกจากเรือนจำเมื่อเดือนธันวาคม พ.ศ. 2545

ต่อมา พ.ต.ท. สุรทิน ได้ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งในสังกัดพรรคพลังประชาชน และในปี พ.ศ. 2554 ได้รับเลือกตั้งเป็นสมัยที่ 3 ในสังกัดพรรคเพื่อไทย ในปี พ.ศ. 2555 พ.ต.ท. สุรทิน สนับสนุนบุตรสาวสมัครรับเลือกตั้งนายกองค์การบริหารส่วนจังหวัดอุดรธานี แข่งขันกับนายวิเชียร ขาวขำ อดีต ส.ส.พรรคเพื่อไทยชิง"นายก อบจ.อุดรฯ"แตกหัก! "สุรทิน"ส่งลูกสาวชน"หาญชัย-วิเชียร" โต้ไม่ขัดมติพรรคพท.

พ.ต.ท. สุรทิน พิมานเมฆินทร์ มีบทบาทเป็นแกนนำในกลุ่มแนวร่วมประชาธิปไตยต่อต้านเผด็จการแห่งชาติ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๓๗, ๘ ธันวาคม ๒๕๕๓
# มุกห์ตารัน บีบี
มุกห์ตารัน บีบี  หรือที่ปัจจุบันรู้จักกันในชื่อ มุคตาร มัยน์  เกิดเมื่อราวปี พ.ศ. 2515Kristof, N & Wudunn, S, (2009), "Half The Sky", Virago เป็นหญิงชาวปากีสถานจากหมู่บ้านมีร์วาลา ในแถบชนบทของเคาน์ตีเทห์สีล อำเภอมูซัฟฟาร์กัรฮ์ในปากีสถาน มุคตาร มัยน์เป็นเหยื่อของการรุมโทรมตามคำสั่งของปัญจญัติราช (สภาชนเผ่า) ของเผ่ามาสโตยบาลูจญซึ่งร่ำรวยกว่าและมีอำนาจมากกว่าเมื่อเทียบกับเผ่าตาตลาในพื้นที่นั้นJourney into Islam: the crisis of globalization, Akbar S. Ahmed, Brookings Institution Press, 2007, pp.99 โดยธรรมเนียมแล้ว หญิงชนบทจะถูกคาดหวังว่าจะทำอัตวินิบาตกรรมหลังจากเกิดเหตุการณ์เช่นนี้ขึ้นSentenced to Be RapedPakistani Woman Who Shattered Stigma of Rape Is MarriedPakistani rape survivor turned education crusader honoured at UN แต่เธอกลับลุกขึ้นสู้และติดตามคดี ซึ่งได้รับการหยิบยกขึ้นมาโดยสื่อต่างประเทศหลายสำนัก อันเป็นการสร้างแรงกดดันแก่รัฐบาลปากีสถานและตำรวจให้ติดตามคดีข่มขืนดังกล่าว ท้ายที่สุดแล้วคดีถูกนำขึ้นพิจารณาในศาล และผู้ลงมือถูกจับกุม แจ้งข้อหาและพิสูจน์ว่ามีความผิด แต่ศาลอุทธรณ์กลับคำตัดสินดังกล่าว ศาลสูงสุดปากีสถานในภายหลังประกาศว่าผู้ถูกกล่าวหาเกือบทุกคนไม่มีความผิดยกเว้นเพียงคนเดียวเท่านั้น มุคตารที่กำลังต่อสู้ทางกฎหมายในปากีสถานและทำให้เธอเสี่ยงต่ออันตรายอย่างต่อเนื่อง แต่ถึงกระนั้น เธอได้ริเริ่มองค์การสวัสดิการสตรีมุคตาร์ มัยน์ เพื่อช่วยสนับสนุนและให้การศึกษาแก่สตรีและเด็กหญิงชาวปากีสถาน และเป็นผู้ให้การสนับสนุนด้านสิทธิสตรีอย่างเปิดเผย

ตามข้อมูลจากหนังสือพิมพ์เดอะนิวยอร์กไทมส์ มุคตาร มัยน์ พร้อมด้วยเพื่อน เพื่อนร่วมงานและครอบครัวของเธออยู่ในความเสี่ยงใหญ่หลวงจากความรุนแรงโดยเจ้าศักดินาท้องถิ่น และรัฐบาลปากีสถานFeudals vs. Mukhtar ด้านพลเอกเปอร์เวซ มูชาร์ราฟ อดีตประธานาธิบดีปากีสถาน ได้ยอมรับในบล็อกส่วนตัวของเขาว่า เขาสั่งจำกัดการเคลื่อนไหวของเธอในปี พ.ศ. 2548 เนื่องจากเขาเกรงว่าผลงานของเธอและชื่อเสียงของมันอาจทำลายภาพลักษณ์ในเวทีนานาชาติของปากีสถาน
# เรืองเดช สุพรรณฝ่าย
เรืองเดช สุพรรณฝ่าย (เกิด 17 กรกฎาคม พ.ศ. 2491) เป็นบุคคลล้มละลายhttp://www.ratchakitcha.soc.go.th/DATA/PDF/2559/D/037/219.PDF อดีตสมาชิกสภาผู้แทนราษฎรจังหวัดขอนแก่น อดีตประธานสภาวัฒนธรรมภาคตะวันออกเฉียงเหนือ อดีตประธานสภาวัฒนธรรมจังหวัดขอนแก่น อดีตประธานสันนิบาตมูลนิธิจังหวัดขอนแก่น อดีตที่ปรึกษารัฐมนตรีช่วยว่าการกระทรวงศึกษาธิการ (จำลอง ครุฑขุนทด)http://www.ratchakitcha.soc.go.th/DATA/PDF/2544/D/076/129.PDF อดีตที่ปรึกษารัฐมนตรีว่าการกระทรวงเกษตรและสหกรณ์ (สรอรรถ กลิ่นประทุม) 

อีกทั้งเป็นแกนนำแนวร่วมประชาธิปไตยต่อต้านเผด็จการแห่งชาติจังหวัดขอนแก่น ร่วมกับไชยา สิมมา โดยบทบาทสำคัญคือเป็นแกนนำในการตรวจรถไฟและรถยนต์ที่เข้าสู่กรุงเทพโดยเฉพาะรถยนต์และรถไฟที่มีทหารอยู่ภายใน และห้ามไม่ให้ออกจากจังหวัด

 ประวัติ 
ด้านชีวิตส่วนตัว สมรสกับนางปราณี สุพรรณฝ่าย นายกเทศมนตรีตำบลชนบถวิบูลย์ อำเภอชนบท จังหวัดขอนแก่น และเป็นบุคคลล้มละลาย เช่นเดียวกับเขาhttp://www.ratchakitcha.soc.go.th/DATA/PDF/2558/D/084/269.PDF

ศึกษาศาสตรมหาบัณฑิต สาขาการบริหารการศึกษา จากมหาวิทยาลัยขอนแก่น

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๓๗, ๘ ธันวาคม ๒๕๕๓
# โอลีฟส์
โอลีฟส์  กลุ่มศิลปินหญิงจากสังกัด จีเอ็มเอ็ม แกรมมี่"โอลีฟส์" ปลื้มผู้นำทีป๊อป ไทยรัฐ สืบค้นเมื่อ 11 มิถุนายน 2554 ซึ่งมีผลงานแรกก่อนจะเป็นวงก็คือ ร่วมร้องเพลง 'หอม' ของ ไอซ์ ศรัณยู ก่อนที่จะมีเพลงสร้างชื่ออย่าง 'ยังโสด'MV ยังโสด : วงโอลีฟส์ สนุก สืบค้นเมื่อ 19 เมษายน 2554 
 สมาชิก 
ชื่อ-นามสกุลชื่อเล่นวันเกิดส่วนสูงตำแหน่งในวงการศึกษาอรณิชา กรินชัยพราว 170 ซม.หัวหน้าวง, นักร้องเสียงหลักคณะศิลปกรรมศาสตร์ มหาวิทยาลัยธรรมศาสตร์ สาขาการละครณิชชารีย์ กิจวิริยะธนโชติ เบสท์ 179 ซม.นักร้องเสริม, นักเต้นนำ, ภาพลักษณ์ของวงคณะพาณิชยศาสตร์และการบัญชี จุฬาลงกรณ์มหาวิทยาลัย สาขาบริหารธุรกิจ (Finance) (หลักสูตรนานาชาติ)ณัชชารีย์ กิจวิริยะธนโชติ บุ๊ค 178 ซม.นักร้องเสริม, นักเต้นนำ, ภาพลักษณ์ของวงคณะวิศวกรรมศาสตร์  จุฬาลงกรณ์มหาวิทยาลัย สาขาวิศวกรรมนาโน (หลักสูตรนานาชาติ)กฤตพร มณฑีรรัตน์มุก 175 ซม.นักร้องนำ, นักเต้นหลัก, น้องเล็กคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง สาขาวิศวกรรมอุตสาหการ

ผลงาน 
 อัลบั้มเดี่ยว 
ชื่ออัลบั้มวันที่วางแผงรายชื่อเพลงDANCE NOW23 ธันวาคม 2554 Naver Give Up
 Take me to ur bed
 AYO
 Lovely girl
 ยังโสด Feat. โอลีฟส์
 Free Man
 สุด...สุด
 เพี้ยง
 เอ่อ เอ่อ คือว่า ฉัน...รักเธอ
 Look Like Love
 Too Much So Much Very Much
 เหวี่ยงก็รัก
 นิดนึง
 คิดมาก
 มินิอัลบั้ม  
 ชื่ออัลบั้ม รายละเอียดอัลบั้ม รายชื่อเพลง Olives  วันที่วางแผง: 11 ตุลาคม 2555
 สังกัด: จีเอ็มเอ็ม แกรมมี่
 รูปแบบ: ซีดี, ดาวน์โหลด ยังโสด 
 แพ้คนขี้เหงา (Feat. ตูมตาม ยุทธนา) 
 Lonely
 แฟนน่ารัก  
 ไม่ได้ยิน
 WOW WOW WOW
 สวย สวย

ซิงเกิล
ปีชื่อเพลงอัลบั้ม2554ยังโสด Olivesไม่ได้ยิน2555แฟนน่ารักแพ้คนขี้เหงา (Feat. ตูมตาม ยุทธนา)Lonely2556สวย สวย 2558คืนเดียวกัน 

ซิงเกิลร่วมกับศิลปินอื่น
 ปีชื่อเพลงอัลบั้ม2553หอม (ไอซ์ ศรัณยู Feat. โอลีฟส์)Festa2559อาย love you (ลิปตา Feat. โอลีฟส์)-

เพลงประกอบละคร
 ปีชื่อเพลงละครอัลบั้ม 2555 WOW WOW WOWปัญญาชนก้นครัวOlives 2556 ยังโสด"ซินเดอเรลล่ารองเท้าแตะ

 โฆษณา  
 โฆษณา   สมาชิก ชาขาว เพียวริคุ (เบสท์) DTAC  (บุ๊ค) เคเอฟซี  (เบสท์) มันฝรั่ง เลย์  (พราว) ผงซักฟอก All  (เบสท์, บุ๊ค, มุก) แพนคลินิก  (ทั้งวง)

 พิธีกร 

 ออนไลน์ 
 พ.ศ. 2564 : - [EP1] รวมตัว Olives ฉลองครบรอบ 10 ปี Girl group ในตำนาน!!? | Olives Official ทางช่อง YouTube:Olives Official (ทั้งวง)
# ดวงแข อรรณนพพร
ดวงแข อรรณนพพร (เกิด 2 ตุลาคม พ.ศ. 2505) เป็นนักการเมืองสตรีชาวไทย ปัจจุบันดำรงตำแหน่งรองนายกองค์การบริหารส่วนจังหวัดขอนแก่น อดีตสมาชิกสภาผู้แทนราษฎรจังหวัดขอนแก่น และอดีตสมาชิกวุฒิสภาจังหวัดขอนแก่น

ประวัติ
ดวงแข เกิดเมื่อวันที่ 2 ตุลาคม พ.ศ. 2505 ที่ตำบลหนองมะเขือ อำเภอพล จังหวัดขอนแก่น ด้านครอบครัวสมรสกับพงศกร อรรณนพพร อดีตรัฐมนตรีช่วยว่าการกระทรวงศึกษาธิการ มีบุตร-ธิดา 5 คน คือ
 ปคินันท์ อรรณนพพร
 สรัสนันท์ อรรณนพพร สมาชิกสภาผู้แทนราษฎรจังหวัดขอนแก่น
 วสุนันท์ อรรณนพพร
 พชรกร อรรณนพพร
 พชรพงศ์ อรรณนพพร

สำเร็จการศึกษาระดับประถมศึกษาจากโรงเรียนเมืองพลพิทยาคม ระดับปริญญาตรีครุศาสตรบัณฑิต สาขาวิทยาศาสตร์ทั่วไป วิทยาลัยครูสวนสุนันทา ระดับปริญญาโทศิลปศาสตรมหาบัณฑิต สาขารัฐศาสตร์โครงการการจัดการทางการเมือง จากมหาวิทยาลัยรามคำแหง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๗๒, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๑๓๑, ๔ ธันวาคม ๒๕๕๒